
(Rendes jogalkotási eljárás: első olvasat)


Módosítás		1
Határozatra irányuló javaslat
1 a preambulumbekezdés (új)
	

	A Bizottság által javasolt szöveg
	Módosítás

	
	(1a)	Az Európai Tanács 2019. december 12-i következtetései jóváhagyják azt a célkitűzést, hogy az Unió a Párizsi Megállapodásban kitűzött célokkal összhangban 2050-re klímasemlegessé váljon.



Módosítás		2
Határozatra irányuló javaslat
3 preambulumbekezdés
	

	A Bizottság által javasolt szöveg
	Módosítás

	(3)	A tartalék várható működésének – a legújabb információk figyelembevételével való – elemzése azt mutatja, hogy egyes paraméterek célzott módosítása hozzájárulna a piac kiszámíthatóságának javításához és az ármozgások stabilitásához az új rendszer első éveiben.
	(3)	A tartalék várható működésének – a legújabb információk figyelembevételével való – elemzése azt mutatja, hogy egyes paraméterek célzott módosítása hozzájárulna a piac kiszámíthatóságának javításához és az ármozgások stabilitásához az új rendszer első éveiben. Annak érdekében, hogy ezek a módosítások ne akadályozzák az Unió dekarbonizációs erőfeszítéseit, további tagállami intézkedésekre van szükség. Az Európai Központi Bank szerint az Unióban a zöld beruházások továbbra is elmaradnak a 2030-ra kitűzött dekarbonizációs cél eléréséhez szükséges szinttől. Ezért a tagállamoknak továbbra is  ébereknek kell maradniuk a zöld finanszírozási hiány kockázatával kapcsolatban.



Módosítás		3
Határozatra irányuló javaslat
3 a preambulumbekezdés (új)
	

	A Bizottság által javasolt szöveg
	Módosítás

	
	(3a)	Az épületekre, a közúti közlekedésre és a további ágazatokra vonatkozó kibocsátáskereskedelmi rendszer végrehajtását kiegészítő dekarbonizációs intézkedéseknek kell kísérniük, amelyek a leghatékonyabb eszközök a háztartások fosszilis tüzelőanyagoktól való függőségének csökkentéséhez, és ezáltal az ETS2 fogyasztókra gyakorolt hatásának enyhítéséhez, tekintettel arra, hogy az épületek és a közlekedés tüzelőanyag-igénye rövid távon továbbra is rugalmatlan. A tagállamok kötelesek a kibocsátási egységek árverés útján történő értékesítéséből származó bevételeket a 2003/87/EK irányelv 30d. cikkének (6) bekezdése szerinti célokra fordítani, előnyben részesítve azokat a tevékenységeket, amelyek hozzájárulhatnak az ETS2 keretében folytatott kibocsátáskereskedelem társadalmi vonatkozásainak kezeléséhez. Ezért helyénvaló lenne, ha a tagállamok a tartalékból felszabadított kibocsátási egységek árverés útján történő értékesítéséből származó bevételeket szociális klímaterveik kiegészítésére használnák fel. Ugyanilyen fontos, hogy a Bizottság kiegészítse a végleges aktualizált nemzeti energia- és klímatervek elemzését azáltal, hogy minden tagállam esetében meghatározza azokat az ágazati dekarbonizációs intézkedéseket és az ETS-ből származó bevételek jobb felhasználását, amelyek segíthetnek csökkenteni az ETS2 kibocsátási egységek iránti keresletet. Fontos továbbá megerősíteni az EBB előreütemezési eszközét, és további intézkedéseket mérlegelni a Szociális Klímaalap költségvetésének növelésére annak biztosítása érdekében, hogy a háztartások időben és az ETS2 árainak alakulását tükröző szinten részesüljenek pénzügyi támogatásban. A Bizottságnak fontolóra kell vennie a Szociális Klímaalap időtartamának meghosszabbítását.



Módosítás		4
Határozatra irányuló javaslat
4 preambulumbekezdés
	

	A Bizottság által javasolt szöveg
	Módosítás

	(4)	A piac hosszú távú kiszámíthatóságának növelése érdekében az épület-, közúti közlekedési és további ágazatok számára tartalékba helyezett, fel nem szabadított kibocsátási egységeknek 2030. december 31. után is érvényben kell maradniuk.
	(4)	A piac hosszú távú kiszámíthatóságának növelése érdekében az épület-, közúti közlekedési és további ágazatok számára tartalékba helyezett, fel nem szabadított kibocsátási egységeknek 2033. december 31-ig, illetve részben 2035. december 31-ig is érvényben kell maradniuk. Az ETS2 működésének megkezdésétől számított négy éven belül a Bizottságnak hatásvizsgálatot kell végeznie, amely az elosztási hatások vizsgálatát, valamint a tartalékalapban fennmaradó kibocsátási egységek környezeti, társadalmi és gazdasági hatásának értékelését is magában foglalja.



Módosítás		5
Határozatra irányuló javaslat
6 preambulumbekezdés
	

	A Bizottság által javasolt szöveg
	Módosítás

	(6)	Az indokolatlan áringadozásokra való reagálási képességének további javítása és a piac kiszámíthatóságának növelése érdekében körültekintően meg kell erősíteni az épület-, közúti közlekedési és további ágazatokra vonatkozó kibocsátáskereskedelmi rendszer első három évében az árstabilitás fokozására irányuló mechanizmust. Ez nagyobb mennyiségű kibocsátási egység felszabadítását vonhatja maga után. Ha az intézkedés alkalmazására ugyanazon 12 hónapos időszakon belül kétszer kerül sor, a további felszabadításnak is kétszer kell megtörténnie.
	(6)	Az indokolatlan áringadozásokra való reagálási képességének további javítása és a piac kiszámíthatóságának növelése érdekében körültekintően meg kell erősíteni az épület-, közúti közlekedési és további ágazatokra vonatkozó kibocsátáskereskedelmi rendszer első három évében az árstabilitás fokozására irányuló mechanizmust. Ez a piacon nagyobb mennyiségű kibocsátási egység késedelem nélküli felszabadítását vonhatja maga után. Ha az intézkedés alkalmazására ugyanazon 12 hónapos időszakon belül kétszer kerül sor, a további felszabadításnak is kétszer kell megtörténnie.



Módosítás		6
Határozatra irányuló javaslat
6 a preambulumbekezdés (új)
	

	A Bizottság által javasolt szöveg
	Módosítás

	
	(6a)	Az épületekre, a közúti közlekedésre és a további ágazatokra vonatkozó kibocsátáskereskedelmi rendszeren belül a kibocsátási egységek árának túlzottan magas szintje továbbra is aránytalan hatást gyakorolhat a kiszolgáltatott helyzetben lévő háztartásokra, ugyanakkor a túlzott áringadozások nem feltétlenül csak évente kétszer fordulnak elő. A 2003/87/EK európai parlamenti és tanácsi irányelv felülvizsgálatával összefüggésben alapvető fontosságú további szociális védelmi intézkedések mérlegelése, és az árstabilitás hosszú távú garantálása érdekében helyénvaló lehet, hogy a Bizottság szigorúbb árkorlátozó eszközöket vegyen fontolóra. E tekintetben a Bizottság fontolóra vehetne egy sor lehetőséget, például a 2026-os árakon meghatározott 45 EUR összegű túlzott áremelkedési mechanizmus megerősítését és 2029. december 31. utáni meghosszabbítását, valamint a piaci stabilizációs tartalék ennek megfelelő kiigazítását, beleértve a kibocsátási egységek felszabadításának gyakoriságát és volumenét, valamint a tartalékban lévő volument, szükség esetén annak értékelését, hogy megvalósítható-e a tagállamok számára, hogy eltérés útján ideiglenesen ne alkalmazzák a rendszert a lakóépületekre, feltéve, hogy bizonyítják, hogy más intézkedések bevezetésével el tudják érni a vállaláselosztási célokat, és feltéve, hogy az (EU) 2024/1275 európai parlamenti és tanácsi irányelvet átültették a nemzeti jogba, biztosítva annak lehetőségét, hogy a kibocsátáskereskedelemből származó bevételeket közvetlen támogatásra, például klímaosztalékokra használják fel anélkül, hogy pozitív környezeti hatást kellene bizonyítaniuk, vagy egyéb intézkedéseket vezessenek be a kiszolgáltatott helyzetben lévő háztartásokra áthárított költségek minimalizálása érdekében. A Bizottságnak 2027. március 1-ig ezeket a lehetőségeket társadalmi és környezeti hatásaik tekintetében megfelelően kell értékelnie, biztosítva ugyanakkor, hogy azok ne érintsék hátrányosan az (EU) 2021/1119 európai parlamenti és tanácsi rendeletben meghatározott, uniós dekarbonizációs célkitűzések elérését.



Módosítás		7
Határozatra irányuló javaslat
6 b preambulumbekezdés (új)
	

	A Bizottság által javasolt szöveg
	Módosítás

	
	(6b)	Az e módosító határozatban előírt piaci stabilizációs tartalék felülvizsgálatát követően helyénvaló lenne, hogy a Bizottság hatásvizsgálatot végezzen az épületekre, a közúti közlekedésre és a további ágazatokra vonatkozó kibocsátáskereskedelmi rendszerről, hogy felmérje annak társadalmi hatását és az éghajlat-politikai célok elérésére gyakorolt hatását, valamint elosztási értékelést végezzen azon kiszolgáltatott helyzetben lévő háztartások számáról, amelyek az említett időpontig támogatást kaptak a Szociális Klímaalapból és az EBB előreütemezési eszközéből, beleértve lehetőség szerint a földrajzi terület típusa, a jövedelemeloszlás és a nemek szerinti bontást, amelynek további intézkedéseket is figyelembe kell vennie a környezeti integritás és a társadalmi méltányosság ETS2-n belüli biztosítása érdekében.



Módosítás		8
Határozatra irányuló javaslat
1 cikk – 1 bekezdés – 1 pont
(EU) 2015/1814 határozat
1a. cikk – 3 bekezdés
	

	A Bizottság által javasolt szöveg
	Módosítás

	(1)	Az (3) bekezdés második mondatát el kell hagyni.
	(1)	A (3) bekezdés második mondata helyébe a következő szöveg lép:

	
	„2034. január 1-jétől az említett albekezdésben szereplő, a tartalékból fel nem szabadított kibocsátási egységek már nem érvényesek. 2036. január 1-jétől az említett albekezdésben szereplő, a tartalékból fel nem szabadított kibocsátási egységek már nem érvényesek.”



Módosítás		9
Határozatra irányuló javaslat
1 cikk – 1 bekezdés – 4 a pont (új)
(EU) 2015/1814 határozat
1a. cikk – 7 bekezdés
	

	Hatályos szöveg
	Módosítás

	
	4a.	A (7) bekezdés második mondata helyébe a következő szöveg lép:

	A tartalékból felszabadítandó mennyiségeket egyenlően kell elosztani egy három hónapos időszakban, amely legkésőbb két hónappal az után veszi kezdetét, hogy a feltételek – a 2003/87/EK irányelv 30h. cikke (8) bekezdésének megfelelően az Európai Unió Hivatalos Lapjában közzétett ilyen értelmű információ szerint – teljesültek.
	„A tartalékból felszabadítandó mennyiségeket egyenlően kell elosztani egy három hónapos időszakban, amely legkésőbb 30 nappal az után veszi kezdetét, hogy a feltételek – a 2003/87/EK irányelv 30h. cikke (8) bekezdésének megfelelően az Európai Unió Hivatalos Lapjában közzétett ilyen értelmű információ szerint – teljesültek.”



Módosítás		10
Határozatra irányuló javaslat
1 a cikk (új)
(EU) 2015/1814 határozat
3. cikk – 1 a bekezdés (új)
	

	A Bizottság által javasolt szöveg
	Módosítás

	
	1a. cikk

	
	Az (EU) 2015/1814 határozat 3. cikke a következő bekezdéssel egészül ki:

	
	„Az épületekre, a közúti közlekedésre és a 2003/87/EK irányelv IVa. fejezetében meghatározott további ágazatokra vonatkozó kibocsátáskereskedelem működésének megkezdésétől számított négy éven belül a Bizottság hatásvizsgálatot végez, beleértve az elosztási hatások vizsgálatát, valamint az e határozat 1a. cikke szerintitartalékalapban fennmaradó kibocsátási egységek környezeti, társadalmi és gazdasági hatásának értékelését, és megállapítja, hogy helyénvaló-e e kibocsátási egységek részleges vagy teljes érvénytelenítése. Az említett értékelést adott esetben jogalkotási javaslatnak kell kísérnie.”

